Sporočilo za medije

**JUNAKI MUZIKALA MADAGASCAR SPOZNALI IN NAVDUŠILI STANOVALCE ZOO LJUBLJANA!**

**V ljubljanskem živalskem vrtu  je završalo! V četrtek, 24.5.2018 je v njem namreč potekalo prav posebno druženje, kjer so predstavniki medijev spoznali glavne junake novega muzikala Madagascar, ki 29. septembra v živo prihaja na odre Špas teatra v Mengšu. Producent tega pustolovskega spektakla, Nejc Avbelj iz podjetja NAGP Produkcija, se je po velikem uspehu z muzikalom Moje pesmi, moje sanje tokrat odločil za uprizoritev divje “živalske” glasbene poslastice, ki bo navdušila gledalce prav vseh generacij!**

V ritmih glasbe “I like to move it” so goste takoj navdušile Madagascarjeve maskote in plesalke plesne šole **Mojce Horvat**, ki se je predstavila v vlogi koreografinje muzikala. Spoznali smo lahko tudi igralce, ki bodo   v   tem pustolovskem muzikalu “stopili v kopita” junakov muzikala. **Klemen Bunderla** bo navduševal v vlogi **Zebre Marty, Irena Yebuah Tiran** kot **nilski konj Gloria, Jan Bučar** kot **pingvin Skipper** ter številni drugi, ki jih bo v  spektaklu glasba “žgečkala” po podplatih.

**Ekipa je po dolgem iskanju “našla” tudi vsemogočnega leva Alexa, v katerega se bo** prelevilodlični plesalec in pevec**, Gašper Rifelj!**

Koliko dodatnih izraznih možnosti nam v primerjavi z animinarim filmom omogoča oder, je razložila **režiserka Eva Hribernik.**

Po izjemnem uspehu te Dreamworksove risanke, ki je navdušila mlade in mlade po srcu po vsem svetu, jeseni  ta velik glasbeno-gledališki spektakel prihaja v živo  na odre po vsej Sloveniji, točneje na odre Špas teatra, kamor je goste povabila koproducentka muzikala Urša Alič.

Prijetno druženje sta sklenila direktorica ZOO Ljubljana, mag. Zdenka Ban Fischinger in producent Nejc Avbelj, ki sta predstavila projekt Madagascar kot ambasadorja ljubljanskega živalskega vrta, Nejc Avbelj pa je vsem zagotovil, da bodo prav vsi ob obisku muzikala jeseni lahko “zamuvali” z ekipo!

Po uradnem delu so igralci spoznali tudi svoje “živalske” inačice in se prav vsi prepričali, da so izbrali vloge, ki so jim pisane na kožo… ali pa kopita! Veterinar iz Živalskega vrta Ljubljana je pripomogel k dobremu počutju maskote žirafe Milkota. Maskote Kralja Juliana pa ni bilo. Verjetno mu dekleta niso dovolila priti, saj je pri lemurjih v genih, da so punce ta glavne.